Document ID: 32008D0419

KOMMISSIONENS BESLUTNING
af 30. maj 2008
om ændring af beslutning 2008/377/EF om beskyttelsesforanstaltninger over for klassisk svinepest i Slovakiet
(meddelt under nummer K(2008) 2262)
(EØS-relevant tekst)
(2008/419/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4, og
ud fra følgende betragtninger:
(1)
Der har været udbrud af klassisk svinepest i Slovakiet, og disse udbrud kan på grund af handelen med levende svin og visse svinekødsprodukter udgøre en fare for andre medlemsstaters svinebestande.
(2)
Kommissionens beslutning 2008/377/EF af 8. maj 2008 om beskyttelsesforanstaltninger over for klassisk svinepest i Slovakiet (2) blev vedtaget for at styrke de foranstaltninger, Slovakiet havde truffet i henhold til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (3).
(3)
I artikel 2, stk. 2, litra p), i Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (4) er en »kraj« defineret som en administrativ region i Slovakiet med en udstrækning på mindst 2 000 km2, som kontrolleres af de kompetente myndigheder.
(4)
På grundlag af resultaterne af en epidemiologisk undersøgelse gennemført af Slovakiets kompetente myndigheder bør det fastsættes, at der skal gennemføres beskyttelsesforanstaltninger over for klassisk svinepest i visse administrative regioner (»kraj«).
(5)
Beslutning 2008/377/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2008/377/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 30. maj 2008.

Labels: 0
3
8
6
18